Kompetisie-sluitingsdatum is naby | News24
Kompetisie-sluitingsdatum is naby
DIE organiseerders van Afrikaans.com se kompetisie, Wys hoe lyk jou Afrikaans?, het die volgende herinneringsnota aan die Fever gestuur.
Die inskrywings vir die webtuiste, Afrikaans.com se kompetisie “Hoe lyk jou Afrikaans?” lyk goed, maar lesers sal moet opskud as hul nog in aanmerking wil kom vir die eerste fase asook vir die uiteindelike groot prys van R10 000. Die eerste fase sluit op 31 Augustus, waarna die drie wenners (een in elk van die drie kategorieë: klankopname of video, teksinskrywing, foto) op 10 September getrek word.
Die drie gelukkige persone gaan elkeen R2 000 ontvang en kom outomaties in aanmerking vir die groot pryse wat in November aangekondig word. Maar nouja, as jy die fase gemis het, kan jy steeds deelneem aan fase twee, maar soos hul sê: Wat klaar is, is klaar.
So moenie langer uitstel nie. Gaan kyk by http://www.afrikaans.com/wen vir meer inligting en ook om na die inskrywings te loer.
En of Raak #digterlik saam met Afrikaans.com
Jy kan ook deelneem aan #digterlik – Gedig vir elke week en jou gunstelinggedig (oorspronklik of iemand anders s’n) voorlees, opneem en op YouTube plaas. Jy kom outomaties vir die groot pryse in die “Hoe lyk jou Afrikaans?”-kompetisie in aanmerking.
Gaan kyk by http://www.afrikaans. com/news-headlines/blog/-n-gedig-per-week-kobus-matthews en luister en kyk hoe Kobus een van sy oorspronklike gedigte voorlees.